Am găsit pe Facebook acest băiat, care are meseria de, vedeți pe carton, plm

Un tânăr cu perspective și viitor. Pe care nu m-aș mira să-l văd peste câțiva ani într-o poziție de consilier bugetar pe undeva și mai comod, cu salariu de viluță, și de ce nu, doctorand la o facultate de-a securiștilor sau chiar membru al Academiei de Științe ale Securității Naționale (o instituție care nu face nimic, dar în care, dacă ești pe listă „academician”, primești un salariu moca pe viață. e pentru băieți deștepți, nu voi). Dar uitați cu ce aplomb, cu ce vână, cu ce zel se prăbușește acest brav tânăr între bucile securistului corupt Onțanu, de l-ar lua și pe Ceaușescu cu transpirații de invidie dacă ar vedea asemenea performanță în sugărnicie. GHILIMELE.

Stimate Domnule Primar NECULAI ONTANU, vă stimăm și vă iubim din tot sufletul și vă asigurăm că suntem convinși de nevinovăția dumneavoastră. Credem în justiția română și suntem siguri că va face lumină si dreptate și în cazul dumneavoastră.

„Nimeni nu te poate face să te simți inferior fără consimțământul tău” spunea Eleanor Roosevelt

Așa cum vă cunoaștem noi tinerii de care v-ați ocupat de-a lungul anilor cu atâta dragoste, devotament, pasiune și încredere, am încercat să vă întâlnim în citatele unor personalități ale culturii mondiale. Și nu ne-a luat mult timp să vă regăsim,.

Ne-a atras atenția în mod deosebit cuvântul ONOARE, care este trăsătura dominantă a personalității dumneavoastră.

· Onoarea este un amestec natural de respect pentru oameni şi pentru sine – spunea Voltaire făcând definiția cuvântului ONOARE

· Onoarea este răsplata virtuţii spunea Cicero la vremea sa

· Onoarea este poezia datoriei spunea Alfred de Vigny în Jurnalul unui poet

· Onoarea este pur şi simplu moralitatea oamenilor superiori – H.L. Mencken

Stimate Domnule Primar NECULAI ONTANU, în ultimele zile încearcă unii oameni fără scrupule, lipsiți de demnitate, ascunși în spatele unui ecran, să arunce cuvinte denigratoare la adresa Dumneavoastră. Dar o fac cu timiditate și cu teamă. Știți de ce ? Pentru că sunt niște oameni de nimic, oameni lipsiți de demnitate.

Și ca să nu aruncăm noi cuvinte simple prin care să le facem caracterizarea, am căutat alte citate spuse de mari personalități.

· Unii oameni au demnitatea ambiției lor, alții a situației lor, cei mai putini demnitatea persoanei lor, spunea Nicolae Iorga,

· Demnitatea constă nu din a poseda onoruri, ci din conștiința că le merităm spunea Manhattan Gandhi, care a prezentat omenirii 7 rele în lume

· Conștiința fără caracter

· Bogăție fără muncă

· Plăcere fără conștiință

· Negoț fără moralitate

· Știință fără omenie

· Politică fără principii

· Închinare fără predare

Și tot Manhattan Gandhi mai spunea :

· Ei nu ne pot lua demnitatea noastră daca nu le-o dăm noi

Și pentru că dumneavoastră sunteți și veți rămâne mereu SUPERIOR acestor oameni lipsiți de demnitate și de caracter, le transmitem ce spuneau alte celebrități ale culturii mondiale:

· Charlie Chaplin – Nu vei zări nicicând un curcubeu dacă te uiţi în jos.”

· Benjamin Franklin – Un sac gol se menține cu greu în picioare.”

Stimate Domnule Primar NECULAI ONTANU – ați fost, sunteți și veți rămâne PRIMARUL nostru. Vă asigurăm de respectul nostru, de încrederea noastră în dumneavoastră și așteptăm ca justiția dreaptă din România să facă lumină în cazul dumneavoastră.

Avem încredere în dumneavoastră.

Avem încredere în justiția din România.

Semnează : TINERII din Sectorul 2 pe care îi iubiți atât de mult.